สุดจิตต์ พันธ์สังข์

สุดจิตต์ พันธ์สังข์ (Mr. Soodjit Phunsang) เป็นศิลปินกรมศิลปากร และเป็นผู้เชี่ยวชาญนาฏศิลป์ไทยของกรมศิลปากร มีผลงานที่สำคัญเป็นผู้ที่ได้รับพระราชทานครอบและการต่อกระบวนรำเพลงหน้าพาทย์องค์พระพิราพ ณ ศาลาดุสิดาลัย พระตำหนักจิตรลดารโหฐาน ในวันพฤหัสบดีที่ 24 ตุลาคม พ.ศ. 2527

 ประวัติ 
เกิด วันเสาร์ที่ 12 พฤษภาคม พ.ศ. 2488 บิดาชื่อนายสวัสดิ์ พันธ์สังข์ มารดา ชื่อนางเจรียง พันธ์สังข์  

สมรสกับนางมาลีนี พันธ์สังข์ มีบุตรสาวด้วยกัน 2 คน คือ นางสาวนนทรส พันธ์สังข์ และ นางสาวธิตาภา พันธ์สังข์

การศึกษา ประกาศนียบัตรวิชาชีพนาฎศิลปชั้นสูง และปริญญาครุศาสตร์บัณฑิต 

ปัจจุบันอาศัยอยู่ที่ แขวงท่าแร้ง เขตบางเขน กรุงเทพมหานคร

 เกียรติยศที่ภาคภูมิใจ 
พระบาทสมเด็จพระเจ้าอยู่หัวภูมิพลดุลยเดชมหาราช ทรงพระกรุณาโปรดเกล้าฯ ให้กรมศิลปากร ทำการคัดเลือกศิลปินที่มีความสามารถฝ่ายพระ 5 คนคือ นาย ธีรยุทธ ยวงศรี นายธงไชย โพธยารมย์ นายทองสุข ทองหลิม นายอุดม อังศุธร และนาย สมบัติ แก้วสุจริต

และศิลปินโขนฝ่ายยักษ์ 7 คนคือนายราฆพ โพธิเวส นายไชยยศ คุ้มมณี นายจตุพร รัตนวราหะ นาย จุมพล โชติทัตต์ นาย สุดจิตต์ พันธ์สังข์ นาย สมศักดิ์ ทัดติ และ นาย ศิริพันธ์ อัฏฏะวัชระ  รวมทั้งสิ้น 12 คน เข้ารับพระราชทานครอบประธานพิธีใหว้ครูโขนละคร และการต่อกระบวนรำเพลงหน้าพาทย์องค์พระพิราพ ณ ศาลาดุสิดาลัย พระตำหนัก จิตรลดารโหฐาน ในวันพฤหัสบดีที่ 25 ตุลาคม พ.ศ. 2527

 การรับราชการในกรมศิลปากร 

เริ่มเข้ารับราชการเมื่อ 11 มกราคม พุทธศักราช 2511 ตำแหน่งศิลปินจัตวา กองการสังคีต กรมศิลปากร ปัจจุบันดำรงตำแหน่งผู้เชี่ยวชาญทางด้านนาฏศิลป์ไทย สาขาโขนยักษ์ สำนักการสังคีต

 ประสบการณ์ด้านศิลปการแสดง 

 การฝึกหัด 
เริ่มฝึกหัดโขนเป็นตัวยักษ์ กับครูอร่าม  อินทรนัฏ	ครูหยัด  ช้างทอง ครูราฆพ  โพธิเวสครูจตุพร รัตนวราหะ ครูชิน  สีปู่  ต่อมาได้รับการฝึกหัดละครเพิ่มเติมจากท่านผู้หญิง	แผ้ว  สนิทวงศ์เสนี ครู	สุวรรณี  ชลานุเคราะห์ ครูอบเชย  ทิพย์โกมุท
ผลงานด้านการแสดง
เป็นผู้แสดงโขน – ละคร ให้ประชาชนชม ณ. โรงละครแห่งชาติ ทำเนียบรัฐบาล และ ตามหน่วย	ราชการต่าง ๆ ทั้งส่วนกลางและส่วนภูมิภาค
ด้านการแสดงโขน
เป็นตัวเอกในเรื่องรามเกียรติ์ เช่น พระพิราพ  ทศกัณฐ์  สหัสะเดชะ กุมภกรรณ  มังกรกัณฐ์ เป็นต้น
ด้านการแสดงละคร	
แสดงเป็นชาละวันตัวมนุษย์ ในละครนอกเรื่องไกรทอง  
แสดงเป็นพระยาเดโช ในเรื่องพระร่วง  
แสดงเป็นพระเจ้าอชาติศัตรู ในละครเรื่องสามัคคีเภท  
แสดงเป็นพระเจ้ากูโลตน ในละครเรื่องศรีธรรมาโศกราช  
แสดงเป็นเจ้าพระยาพระคลัง (หน) ในละครเรื่องศึกเก้าทัพ  ฯลฯ
 รูปผลงานการแสดง 
 การเผยแพร่ศิลปวัฒนธรรม ในต่างประเทศ 

	นอกจากการปฏิบัติหน้าที่ราชการในประเทศทั้งในส่วนกลางและส่วนภูมิภาค ยังได้รับมอบหมายให้เดินทางไปเผยแพร่ศิลปวัฒนธรรม ณ ต่างประเทศ เช่น ญี่ปุ่น จีน ฟิลิปปินส์ มาเลเซีย อินโดนีเซีย ลาว พม่า เกาหลี สวีเดน เดนมาร์ค อังกฤษ ฝรั่งเศส อิตาลี เนเธอแลนด์ เบลเยี่ยม เยอรมัน ออสเตรีย ฮังการี 	ยูโกสลาเวีย รัสเซีย สหรัฐอเมริกา

 ผลงานด้านวิชาการ 

เป็นวิทยากรอบรมครูนาฏศิลปไทย  สังกัด สำนักการศึกษา กรุงเทพมหานคร 
เป็นวิทยากรบรรยายความรู้ด้านนาฏศิลปให้นักศึกษามหาวิทยาลัยสงขลานครินทร์ วิทยาเขตภูเก็ต
เป็นวิทยากรบรรยายในการสัมมนานาฏศิลปดนตรีไทย  มหาวิทยาลัยเทคโนโลยีสุรนารี จังหวัดนครราชสีมา 	
เป็นประธานกรรมการสภาศึกษาขั้นพื้นฐานโรงเรียนลอบสายอนุสรณ์ เขตลาดพร้าว กรุงเทพมหานคร
เป็นกรรมการบริหารสภาวัฒนธรรมเขตลาดพร้าว กรุงเทพมหานคร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๖ ข หน้า ๘๑, ๑๓ มีนาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๓ ข หน้า ๖๘, ๒๙ มกราคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๑ ตอนที่ ๔ ข หน้า ๔๓๒, ๒๓ กุมภาพันธ์ ๒๕๓๗

 แหล่งข้อมูลอื่น 
 พิธีครอบและต่อหน้าพาทย์องค์พระพิราพ 
รูปวันงานพระราชทานครอบประธานพิธีใหว้ครูโขนละคร และการต่อกระบวนรำเพลงหน้าพาทย์องค์พระพิราพ ๒๕ ตุลาคม ๒๕๒๗ 
 ตัวละครโขน 
 รูปภาพงานสาธยายท่ารำหน้าพาทย์พระพิราพ 29 - 30 สค 2550
 รูปภาพการแสดงโขนเรื่องรามเกียรติ์ชุดพระพิราพ ณ พระนารายณ์ราชนิเวศน์ ศุกร์ 31 สิงหาคม 2550 
 ข้อมูลการแสดงที่โรงละครแห่งชาติ
 โรงละครแห่งชาติ_ปฏิทินการแสดง 2551
 ประวัติ นาย สุดจิตต์ พันธ์สังข์  
 Facebook ครูตี๋ พันธ์สังข์

 อ้างอิง 

จดหมายเหตุพระราชพิธีพระราชทานครอบประธานประกอบพิธีไหว้ครูโขน-ละครและพิธีต่อท่ารำเพลงหน้าพาทย์ องค์พระพิราพ ณ ศาลาดุสิดาลัย สวนจิตรลดา วันพฤหัสบดีที่ 25 ตุลาคม พุทธศักราช 2527 โดยกรมศิลปากรในหนังสืออนุสรณ์งานพระราชทานเพลิงศพ พ่อครู หยัด ช้างทอง ศิลปินแห่งชาติ ปี พุทธศักราช 2532 สาขาศิลปการแสดง ( นาฏศิลป์-โขน )ณ.ฌาปนสถานวัดพระศรีมหาธาตุวรวิหาร วันอังคารที่ 26 พฤศจิกายน 2539 .กรุงเทพมหานคร : โรงพิมพ์ สุรวัฒน์ , 2539
ความเป็นมาของท่ารำองค์พระพิราพ โดย นาย ประเมษฐ์ บุณยะชัย ตีพิมพ์ในนิตยสารศิลปากร ปีที่ 53 ฉบับที่ 4 ( กรกฎาคม-สิงหาคม 2543 )
 /หน้าพาทย์องค์พระ

หมวดหมู่:ศิลปินกรมศิลปากร
หมวดหมู่:ศิลปินชาวไทย
ข
หมวดหมู่:บุคคลจากสถาบันบัณฑิตพัฒนศิลป์